Sourcefire

Sourcefire, Inc. เป็นบริษัทที่พัฒนาฮาร์ดแวร์และซอฟต์แวร์ระบบความปลอดภัยเครือข่าย Sourcefire 3D System ทำงานโดยอาศัยกลไกตรวจจับการบุกรุกเครือข่ายแบบโอเพนซอร์ส Snort 
ภูมิหลัง.
Sourcefire ได้ก่อตั้งขึ้นในปี ค.ศ. 2001 โดยมาร์ติน เรสซ์ ผู้สร้างระบบตรวจจับการบุกรุกเครือข่าย สนอร์ต บริษัทได้สร้างผลิตภัณฑ์ในเชิงพาณิชย์ของซอฟต์แวร์สนอร์ตที่ได้รับความนิยมคือ Sourcefire 3D System โซลูชันในการป้องกันการบุกรุก บริษัท Sourcefire มีความมุ่งหมายในการพัฒนาเทคโนโลยีโอเพนซอร์สและรักษาความสัมพันธ์อันใกล้ชิดกับชุมชนผู้ใช้สนอร์ต 
บริษัทมีสำนักงานใหญ่ตั้งอยู่ในโคลัมเบีย, รัฐแมรีแลนด์ ประเทศสหรัฐอเมริกา และมีสาขาทั่วโลก
การเงิน.
การเติบโตเริ่มแรกของบริษัทได้รับการสนับสนุนเงินทุนแยกต่างหากทั้งสิ้นสี่ครั้ง โดยคิดเป็นเงินทั้งหมด 56.5 ล้านดอลลาร์สหรัฐจากผู้ร่วมลงทุนดังต่อไปนี้ Sierra Ventures, New Enterprise Associates, Sequoia Capital, Core Capital Partners, Inflection Point Ventures, Meritech Capital Partners และ Cross Creek Capital, L.P. เงินทุนที่ได้ร่วมลงทุนของหุ้นส่วนทั่วไปจะเป็นของบริษัทในเครือที่ Wasatch Advisors, Inc. เป็นเจ้าของทั้งหมด
ในปี ค.ศ. 2005 Check Point ได้พยายามเข้าซื้อกิจการ Sourcefire ด้วยจำนวนเงิน 225 ล้านดอลลาร์สหรัฐ แต่ภายหลังได้ถอนตัวออกมา หลังจากเป็นที่ทราบชัดเจนว่าหน่วยงานภาครัฐของสหรัฐฯ พยายามที่จะสกัดกั้นการซื้อกิจการในครั้งนี้
ในเดือนมีนาคม ค.ศ. 2007 Sourcefire ได้ดำเนินการยื่นข้อเสนอให้มีการระดมทุนจากสาธารณะเป็นครั้งแรกในวงเงิน 86.3 ล้านดอลลาร์สหรัฐจนสำเร็จ ผู้จัดการในการเสนอขายหุ้นแต่เพียงผู้เดียวคือ มอร์แกน สแตนลีย์ โดย Lehman Brothers ทำหน้าที่เป็นผู้จัดการดำเนินการร่วม และบริษัทหลักทรัพย์ยูบีเอส และ Jefferies & Company ทำหน้าที่เป็นผู้จัดการร่วม
การควบรวมกิจการของ ClamAV โดย Sourcefire ได้มีขึ้นในวันที่ 17 สิงหาคม ค.ศ. 2007
ในเดือนพฤษภาคม ค.ศ. 2008 Sourcefire ได้ปฏิเสธข้อเสนอมูลค่า 187 ล้านดอลลาร์สหรัฐของ Barracuda Networks โดยบริษัทนี้ได้ยื่นข้อเสนอที่จะจ่ายเงินจำนวน 7.50 ดอลลาร์สหรัฐต่อหุ้น ซึ่งเป็นส่วนเกินราคาถึง 13% ของราคาหุ้นในขณะนั้น
Sourcefire (Nasdaq: FIRE) มีรายรับเมื่อสิ้นสุดปี ณ วันที่ 31 ธันวาคม ค.ศ. 2011 เป็นเงิน 165.6 ล้านดอลลาร์สหรัฐ เปรียบเทียบกับยอดรายรับ 130.6 ล้านดอลลาร์สหรัฐสำหรับปี 2010 ซึ่งเพิ่มสูงขึ้นถึง 27% รายรับจากต่างประเทศคิดเป็น 42.1 ล้านดอลลาร์สหรัฐ สูงขึ้นถึง 28% จากปี 2010 ณ วันที่ 31 ธันวาคม ค.ศ. 2011 เงินสด ทรัพย์สินที่เทียบเท่าเงินสด และการลงทุนทั้งหมดของบริษัทมียอดทั้งหมด 157.8 ล้านดอลลาร์สหรัฐ
ในปี ค.ศ. 2009 Sourcefire ได้รับรางวัล 2009 SC “Reader Trust” ในฐานะที่เป็นโซลูชัน IDS/IPS ที่ดีที่สุด ด้วยผลิตภัณฑ์สนอร์ต รางวัล “2009 Best of Tests” จาก Network World สำหรับ Sourcefire 3D System ซึ่งอยู่ในฐานะกลุ่ม "ผู้นำ" ใน Gartner Magic Quadrant สำหรับอุปกรณ์ของระบบการป้องกันและตรวจจับการบุกรุก และใบรับรองจาก ICSA Labs สำหรับผลิตภัณฑ์ทั้งหมดของเซ็นเซอร์ Sourcefire 3D
ในวันที่ 5 มกราคม ค.ศ. 2011 Sourcefire ได้ประกาศเกี่ยวกับการควบรวมกิจการของบริษัท Immunet ซึ่งเป็นบริษัทด้านการป้องกันไวรัสโดยใช้เทคโนโลยีคลาวด์
ผลิตภัณฑ์.
Sourcefire 3D System คือ โซลูชันในการป้องกันการบุกรุก ที่มีระบบป้องกันความปลอดภัยเป็นระดับชั้น แต่ละโมดูลของ 3D System สร้างจากความสามารถของระดับชั้นก่อนหน้า เพื่อช่วยเพิ่มการปกป้องเครือข่ายให้กับองค์กร Sourcefire's Next-Generation Firewall ก็เป็นส่วนหนึ่งของ 3D System เช่นกัน Sourcefire ยังนำเสนอ FireAMP ซึ่งเป็นโซลูชันสำหรับการป้องกันภัยจากมัลแวร์ขั้นสูง
โมดูลของ Sourcefire 3D ประกอบด้วย:
สนอร์ต.
Snort คือระบบตรวจจับและป้องกันการบุกรุก เครือข่ายแบบโอเพนซอร์สที่มีจุดเด่นของภาษาเป็นตัวกำหนดกฎเกณฑ์ โดยนำข้อดีของวิธีการตรวจสอบประเภทต่าง ๆ ที่ยึดตามซิกเนเจอร์โพรโทคอล และความผิดปกติของเครือข่ายมารวมกันไว้ จากความช่วยเหลือของชุมชนโอเพนซอร์สของสนอร์ต ได้พัฒนาจนกลายเป็นเทคโนโลยีสำหรับการป้องกันและตรวจจับการบุกรุก ที่มีการใช้งานกันอย่างกว้างขวางที่สุด และกลายเป็นมาตรฐานที่ใช้งานจริงสำหรับอุตสาหกรรมรักษาความปลอดภัยเครือข่าย
ไฟร์แอมป์.
FireAmp คือ เครื่องมือในการป้องกันและวิเคราะห์มัลแวร์ซึ่งอาศัยการค้นหาข้อมูลในปริมาณมาก เพื่อทำความเข้าใจและสกัดกั้นการแพร่กระจายของมัลแวร์ ภัยคุกคามขั้นสูง (APT) และการโจมตีแบบมุ่งเป้าหมาย ผลิตภัณฑ์นี้จะช่วยให้ทราบว่าการโจมตีเริ่มต้น ณ จุดใด วิธีการแพร่กระจาย และวิธีการในการควบคุมมัลแวร์ FireAMP ใช้คุณลักษณะเฉพาะมากกว่า 400 ชนิดร่วมกับระบบป้องกันมัลแวร์และการวิเคราะห์มัลแวร์ขั้นสูงสำหรับแต่ละรายการ ซึ่งประกอบด้วยการแพร่กระจายและการสกัดกั้นการโจมตีในอนาคต นอกจากนี้ยังใช้ "ระบบควบคุมการแพร่กระจาย" เพื่อติดป้ายและกักเก็บมัลแวร์ไว้ รวมถึง Cloud Recall สำหรับการขจัดมัลแวร์ออกจากระบบที่ติดเชื้อโดยไม่ต้องทำการสแกนทั้งระบบ
อิมมูเน็ต.
Immunet มีบริการในสองเวอร์ชันคือ รุ่นฟรี และ Plus Immunet ใช้รูปแบบการตรวจสอบไวรัสบนเครือข่ายคลาวด์ร่วมกับคำจำกัดความไวรัสจาก Clam Antivirus ซึ่งเป็นชุดเครื่องมือป้องกันไวรัสแบบโอเพนซอร์ส (GPL) สำหรับยูนิกซ์ซึ่งได้รับการออกแบบมาเป็นพิเศษสำหรับการสแกนอีเมลบนเกตเวย์เมล โปรแกรมนี้จะมียูทิลิตีจำนวนมาก ซึ่งรวมถึง Multi-threaded Daemon ที่มีความยืดหยุ่นและปรับขนาดได้ เครื่องสแกนบรรทัดคำสั่ง และเครื่องมือขั้นสูงสำหรับการอัปเดตฐานข้อมูลโดยอัตโนมัติ หัวใจสำคัญของแพ็คเกจนี้ คือ เอนจินด้านการป้องกันไวรัสที่อยู่ในรูปของคลังข้อมูลที่ใช้งานร่วมกันได้